Matteus 28:4 Die wagte by Jesus se graf het soos dooies geword. Hulle sien hoe die hemel aarde toekom. Hoe ‘n engel die hemelse lig by die graf laat skyn. Die hemel wys dat hier by Jesus se graf iets wat wêreldskokkend is gebeur. Iets wat die hele geskiedenis van de aarde beslissend verander. Tot nou toe is dit de dood wat vanaf die sondeval op aarde regeer. Dit is die duiwel wat vanaf die sondeval die owerste van de aarde’ is. ‘n Mens sou dink dat nadat die aarde God se grootste geskenk van Sy liefde Christus verwerp het dat ‘n hemelse leër die mense vir altyd sou straf. Nogtans is dit nie so nie. Die HERE se genade is so wonderlik groot! ‘n Engel kom van die hemel om Jesus se graf in die kollig te stel. Die engel wys dat die hemel die Here Jesus als die Lewende kom begroet! Jesus het opgestaan en die hemel staan klaar om Hom as die groot Koning van hemel en aarde te eer! Die dood moet wyk, die duiwel het nie die krag om Christus te weerstaan nie.
Die wagte en die klip wat verseël was, wys dat die wêreld Jesus nie meer op die aarde wil sien nie. Hy moet in die dood bly. Dan bly die dood en bly die duiwel die owerste van die wêreld. Die klip word van die graf gerol, die wagte kan niks doen nie. Hulle vlug. Alles wat in diens van die sonde staan moet vlug. Christus het oorwen! Die nuwe lewe het vir altyd aangebreek! Die dood en die duiwel kan God se kind nie meer vashou nie.
Markus 15:46 “En Josef het ’n steen teen die opening van de graf gerol .” Die Here Jesus lê in die graf. Sy stem swyg. Dit het stil op die aarde geword. Dit laat my dink aan die tyd dat die aarde woes en leeg was. Dit was nie moontlik om op aarde te leef nie. Die lewendwekkende stem van God was nodig om lewe op die aarde te skep. Baie mense leef in Jesus se tyd op die wêreld. Mense praat, mense leef. Nogtans is dit stil op aarde. Die dood heers. Jesus lê in die graf. Sy lewendwekkende stem is stilgemaak. Niemand op aarde sien uit na Sy opstanding. Almal berus in die dood. Die regte lewe het van de aarde gewyk.